༄༅། །སྙིང་པོ་དོན་གསུམ་ཉུང་ངུ་གསལ་བ་བཞུགས་སོ། །
༈ ན་མོ་ཨཱརྱ་ལོ་ཀེ་ཤྭ་རཱ་ཡ། དེ་ལ་འདིར་གྲུབ་ཆེན་མི་ཏྲ་ཛོ་ཀིས་མདོ་སྔགས་ཐམས་ཅད་ཀྱི་སྙིང་པོ་
གཅིག་ཏུ་བསྡུས་ནས་ཚེ་འདི་དང་། འཆི་ཁ་བར་དོའི་ཉམས་ལེན་གསུམ་དུ་དྲིལ་བ་སྙིང་པོ་དོན་གསུམ་
གྱི་དོན་ཉམས་སུ་ལེན་ཚུལ་ཤིན་ཏུ་བསྡུས་པ་ནི་འདི་ལྟར། གནས་ཁང་ཕྱག་(དར་བདར་) བྱས་ལ་རྟེན་
བཀྲམ་མཆོད་པ་གང་འབྱོར་བཤམས། སྟན་བདེ་བ་ལ་འཁོད་ནས། ག་རེ་ཐོག་མ་མེད་པ་ནས་འཁོར་
བ་འདིར་ལུས་བཟང་ངན་སྣ་ཚོགས་པ་ཞིག་བླངས་ནས་བདེ་སྟག་སྣ་ཚོགས་མྱོང་འདུག་ཀྱང་ཆོས་རྣམ་
དག་བྱེད་མ་ཤེས་པས་ད་ལྟའི་བར་དུ་འཁོར་བར་འཁྱམས་འདུག །ད་རེས་ནང་གི་རྟེན་དལ་འབྱོར་
ཐོབ༑ ཕྱི་ཡི་རྐྱེན་ཐེག་པ་མཆོག་གི་བླ་མ་དང་མཇལ། ཆོས་བྱེད་ཤེས་ཤིང་བྱེད་པ་ལ་རང་དབང་ཡོད་
པའི་སྐབས་འདིར་ཚེ་འདིའི་དོན་ཙམ་ལ་མི་ཚེ་སོང་ན་དུད་འགྲོ་དང་འདྲ། ནམ་འཆི་ངེས་པ་མེད་ཅིང་
གར་སྐྱེ་ལས་ཀྱི་གཞན་དབང་ཅན་ཡིན་ལ། དེ་ཡང་ཚེ་འདི་དང་ཚེ་སྔ་མ་ནས་བསགས་པའི་མི་དགེ་བ་
སྟོབས་ཆེ་ལ་གྲངས་མང་བ་རང་རྒྱུད་ལ་ཡོད་པ་རྣམས་ལ་འཇིགས་ནས། སྟོབས་བཞིའི་བཤགས་
བསྡོམ་ལ་འབད་ནས་བདེ་འགྲོ་རེ་ཙམ་ཐོབ་ཀྱང་ཡང་ངན་སོང་དུ་ལྟུང་བས་ཡིད་བརྟན་མི་འདུག་ཅིང་།
རང་ཉིད་འཁོར་བ་ལས་ཐར་ཙམ་ཐོབ་ཀྱང་། མ་རིགས་དྲུག་གི་སེམས་ཅན་རྣམས་ལ་ལ་དམྱལ་བ་ཡི་
དྭགས་དུད་འགྲོར་སྐྱེས་ནས་སྡུག་བསྔལ་བཟོད་བླགས་མེད་པ་མྱོང་། ལ་ལ་ལྷ་མིའི་བདེ་བ་རེ་མྱོང་
ཡང་དུག་གསུམ་གྱི་གཞན་དབང་དུ་སོང་བས་འཁོར་བ་ལས་གྲོལ་བའི་སྐབས་མི་འོང་བ་འདུག །དེ་
རང་གཞན་ཐམས་ཅད་སྡུག་བསྔལ་ཐམས་ཅད་ལས་གཏན་དུ་ཐར་བ་དང་། རང་གཞན་གྱི་
དོན་མཐར་ཕྱིན་པ་ཞིག་བྱེད་པ་ལ། ཐེག་པ་ཆེན་པོའི་སྐྱབས་དཀོན་མཆོག་གསུམ་ལ་སྐྱབས་སུ་འགྲོ་
ཞིང་སེམས་བསྐྱེད་ནས། ཡི་དམ་ཐུགས་རྗེ་ཆེན་པོའི་བསྒོམ་བཟླས་ལ་འབད་པར་བྱའོ་སྙམ་དུ་
བསམས་ལ། མདུན་གྱི་ནམ་མཁའ་འམ་རང་གི་སྤྱི་བོ་གང་བདེ་བ་ཞིག་ཏུ་ཤེལ་དཀར་པོའི་མཆོད་རྟེན་
བཀྲ་ཤིས་སྒོ་མང་། ཕྱོགས་རེ་རེ་ན་སྒོ་ཉིས་བརྒྱ་ལྔ་བཅུ་རེ་ཡོད་པའི་བུམ་པའི་དབུས་སུ་རྩ་བའི་བླ་མ་
- 538 -

༄༅། །སྙིང་པོ་དོན་གསུམ་ཉུང་ངུ་གསལ་བ། །༼ཇེ
འཕགས་པ་སྤྱན་རས་གཟིགས་ཕྱག་བཞི་པ་སྐྱབས་གསུམ་ཀུན་འདུས་ཀྱི་ངོ་བོ། ཤར་ཕྱོགས་ཀྱི་སྒོ་
རྣམས་ལ་བསྐལ་བཟང་གི་སངས་རྒྱས་ཉིས་བརྒྱ་དང་ལྔ་བཅུ་རྣམ་སྣང་གི་རྣམ་པ་ཅན། ལྷོར་རིན་
འབྱུང་། ནུབ་ཏུ་འོད་དཔག་མེད། བྱང་དུ་དོན་ཡོད་གྲུབ་པ་དེ་ཐམས་ཅད་ཀྱང་སྤྲུལ་སྐུ་རབ་བྱུང་གི་ཆ་
ལུགས་ཅན། རང་རང་གི་ཕྱག་རྒྱ་ཅན། ཐམས་ཅད་ཀྱང་ཞལ་རང་ངོས་ལ་གཟིགས་ཤིང་མཁྱེན་བརྩེ་
ནུས་པའི་བདག་ཉིད་ཅན་དུ་མོས། རང་གི་མཐའ་སྐོར་དུ་སེམས་ཅན་ཐམས་ཅད་ཡོད་པར་མོས་ནས།
བདག་སོགས་སེམས་ཅན་ཐམས་ཅད་དུས་འདི་ནས་བཟུང་སྟེ་ཇི་སྲིད་བྱང་ཆུབ་ཆེན་པོ་མ་ཐོབ་བར་དུ་
བླ་མ་ལ་སྐྱབས་སུ་མཆིའོ། །སངས་རྒྱས་ལ་སྐྱབས་སུ་མཆིའོ། །ཆོས་ལ་སྐྱབས་སུ་མཆིའོ། །དགེ་
འདུན་ལ་སྐྱབས་སུ་མཆིའོ། །སངས་རྒྱས་ཆོས་དང་ཚོགས་ཀྱི་མཆོག་རྣམས་ལ། །བྱང་ཆུབ་བར་
དུ་྾། །སེམས་ཅན་ཐམས་ཅད་བདེ་བ་དང་བདེ་བའི་རྒྱུ་དང་ལྡན་པར་གྱུར་ཅིག །ཅེས་སོགས་རྣམས་
ལན་གསུམ་རེ་དང་། སེམས་ཅན་ཐམས་ཅད་ཀྱི་དོན་དུ་རྫོགས་པའི་སངས་རྒྱས་ཀྱི་གོ་འཕང་རིན་པོ་
ཆེ་མྱུར་དུ་ཐོབ་པར་བྱ། དེའི་ཆེད་དུ་འཕགས་པ་སྤྱན་རས་གཟིགས་ཀྱི་བསྒོམ་བཟླས་ཉམས་སུ་བླང་
བར་བགྱིའོ། །དེ་ནས། སྐྱབས་ཡུལ་དེ་རྣམས་ཀྱི་སྤྱི་བོར་ཨོཾ། མགྲིན་པར་ཨཱཿ ཐུགས་ཀར་ཧཱུཾ། ཧཱུཾ་ལས་
འོད་ཟེར་འཕྲོས་པས་སྐྱབས་གནས་མ་ལུས་པ་སྤྱན་དྲངས། དེ་རྣམས་ལ་ཐིམ་པས་སྐྱབས་གནས་ཀུན་
འདུས་སུ་མོས་ནས། ཉམ་ཐག་འགྲོ་བའི་གཉེན་གཅིག་སྤྱན་རས་གཟིགས། །སྤངས་རྟོགས་མཐར་
ཕྱིན་བསྐལ་བཟང་སངས་རྒྱས་སྟོང་། །དུས་གསུམ་ཕྱོགས་བཅུའི་སྐྱབས་གནས་མ་ལུས་ལ། །བདག་
ཅག་སྒོ་གསུམ་གུས་པས་ཕྱག་འཚལ་ལོ། །མཆོད་ཚོགས་ཀུན་དང་བདག་ཉིད་བྲན་དུ་འབུལ། །ཉེས་
ཚོགས་ཀུན་བཤགས་དགེ་ལ་རྗེས་ཡི་རང༌། །ཆོས་འཁོར་བསྐོར་ཞིང་བསྐལ་བརྒྱར་བརྟན་པར་
བཞུགས། །ཚོགས་གཉིས་དགེ་བ་བྱང་ཆུབ་ཆེན་པོར་བསྔོ། །ས་གཞི་སྤོས་ཀྱིས་བྱུགས་ཤིང་མེ་ཏོག་
བཀྲམ། །ཞེས་སོགས་མཎྜལ་ཕུལ། དེ་ནས་བདག་དང་མ་སེམས་ཅན་ཐམས་ཅད་ད་ལྟ་ཉིད་དུ་སྲིད་
པ་དང་ཞི་བའི་རྒུད་པ་ལས་བསྐྱབ་ཏུ་གསོལ་སྙམ་དུ་བསམས་ལ། བླ་མ་ཡི་དམ་ཐུགས་རྗེ་ཆེན་པོ་
བསྐལ་བཟང་གི་སངས་རྒྱས་སྟོང་དང་བཅས་པ་ཁྱེད་རྣམས་ཀྱིས། བདག་གི་ཕ་མ་རིགས་དྲུག་གི་
སེམས་ཅན་འཁོར་བ་སྡུག་བསྔལ་གྱི་རྒྱ་མཚོ་ཆེན་པོར་བྱིང་བ། སྐྱབས་མེད་པ། མགོན་མེད་པ།
དཔུང་གཉེན་མེད་པ་འདི་རྣམས་འཁོར་བ་སྡུག་བསྔལ་གྱི་རྒྱ་མཚོ་ཆེན་པོ་ལས་བསྒྲལ་དུ་གསོལ། ད་
ལྟ་ཉིད་དུ་བསྒྲལ་དུ་གསོལ། འདུག་ས་འདི་ཉིད་དུ་བསྒྲལ་དུ་གསོལ། ཞེས་ལན་གསུམ་གསོལ་བ་
- 539 -

༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
གདབ་ཅིང་། རང་ཐ་མལ་པར་གསལ་བའི་སྙིང་པདྨ་དམར་པོ་ཁ་གྱེན་དུ་བྱེ་བ་འདབ་མ་སྟོང་དང་ལྡན་
པའི་ལྟེ་བར་རང་སེམས་སྤྱན་རས་གཟིགས་མཚོན་གང་བ་དང་། འདབ་མ་སྟོང་ལ་ཨ་དཀར་པོ་དྲི་མ་
མེད་པ་སྟོང་གིས་མཚན་པ་གསལ་བཏབ་ལ། བུམ་པའི་ནང་གི་སྤྱན་རས་གཟིགས་ལས་བདུད་རྩིའི་
རྒྱུན་བབས་པ་རང་སེམས་སྤྱན་རས་གཟིགས་ཀྱི་སྤྱི་བོ་ནས་ཞུགས། སངས་རྒྱས་སྟོང་ལས་བདུད་རྩིའི་
རྒྱུན་བྱུང་བ་ཨ་སྟོང་ལ་ཐིམ། དེ་རྣམས་ལས་བདུད་རྩིའི་རྒྱུན་བབས་པས་རང་གི་ལུས་གང་། སྡིག་
སྒྲིབ་དང་ནད་གདོན་ཐམས་ཅད་སྦྱངས་ནས་རང་ལུས་སྤྱན་རས་གཟིགས་སུ་གྱུར། དེའི་སྐུ་ལས་འོད་
ཟེར་དང་བདུད་རྩིའི་རྒྱུན་བབས་པས་མ་དག་པའི་ཞིང་ཐམས་ཅད་དག་པའི་ཞིང་དང་སེམས་ཅན་
ཐམས་ཅད་སྤྱན་རས་གཟིགས་སུ་གྱུར། རང་གཞན་ཐམས་ཅད་ཀྱི་སྙིང་གར་ཟླ་གདན་ལ་ཧྲཱིཿ་ཡིག་གི་
མཐར་ༀ་མ་ཎི་པདྨེ་ཧཱུྃ་གིས་བསྐོར་བ་ལ་དམིགས་ནས་འཁྱེར་སོ་གསུམ་དང་ལྡན་པས་ཡིག་དྲུག་གང་
མང་བཟླས་པའི་མཐར། རང་གི་ཐུགས་ཀ་ནས་འོད་ཟེར་འཕྲོས་བདག་གཞན་ཐམས་ཅད་ལ་ཕོག་
པས༑ བུམ་ནང་གི་སྤྱན་རས་གཟིགས་རང་ཉིད་སྤྱན་རས་གཟིགས་སུ་གསལ་བ་ལ་ཐིམ། སངས་རྒྱས་
སྟོང་ཨ་སྟོང་ལ་ཐིམ། མཆོད་རྟེན་ནམ་མཁའ་ལ་འཇའ་ལྟར་ཡལ། སྣོད་ཐམས་ཅད་སེམས་ཅན་སྤྱན་
རས་གཟིགས་སུ་གསལ་བ་ལ་ཐིམ། དེ་རྣམས་རང་དང་། རང་སྙིང་གའི་པད་འདབ་སྟོང་དང་། དེ་ཨ་
སྟོང་དང་། དེ་རྣམས་རང་སེམས་སྤྱན་རས་གཟིགས་དང་། དེ་ཐུགས་ཀའི་ཡིག་དྲུག་དང་། དེ་ཧྲཱིཿ་དང་།
དེ་ཡང་རིམ་གྱིས་འོད་དུ་ཞུ་ནས་རང་བཞིན་མེད་པའི་སྟོང་པ་ཉིད་དུ་གྱུར་པར་བསམས་ལ། ཆོས་
ཐམས་ཅད་རང་བཞིན་གྱིས་སྟོང་པ་ཉིད་ངེས་པར་བྱས་ལ་མཉམ་པར་བཞག་གོ། །མཉམ་གཞག་དེ་
ལས་ལངས་པ་ན་རང་ཉིད་སྤྱན་རས་གཟིགས་ཀྱི་སྐུར་བཞེངས་ནས་ཟས་གོས་གནས་མལ་རྣམས་ལ་
ཐ་མལ་གྱི་སྣང་ཞེན་བཀག་ནས་ལོངས་སྤྱོད་དོ། །དེ་ལྟར་ཚེ་འདིའི་ཉམས་ལེན་ལ་བརྩོན་པའི་རྣལ་
འབྱོར་པ་དེ་འཆི་བ་ལ་ཉེ་བའི་ཚེ། ཚེ་འདིའི་གནས་དང་། ནོར་ལོངས་སྤྱོད། གཉེན་ཉེ་བ། རང་གི་
ལུས་གང་དང་འགྲོགས་སུ་མེད་པར་རྣམ་པར་ཤེས་པ་མར་གྱི་དཀྱིལ་ནས་སྤུ་བཏོན་པ་ལྟར་ཕ་རོལ་ཏུ་
འགྲོ་དགོས་པར་ཐག་ཆོད་པའི་ཚེ། གནས་ཁང་ནི་འབྲོག་སྟོང་ལྟར་ཤུལ་དུ་ལུས། ཉེ་དུ་རྣམས་ནི་ཚོང་
འདུས་འགྲོན་པོ་ལྟར་སོ་སོར་གྱེས། ནོར་ལོངས་སྤྱོད་རྣམས་ནི་སྦྲང་རྩི་ལྟར་གཞན་གྱིས་འཁྱེར། ལུས་
འདི་ནི་གཅེས་ཤིང་ཕངས་ཀྱང་བྱ་ཁྱིས་ཟ། འདི་དག་གི་དོན་དུ་སྡིག་པ་བསགས་པ་རྣམས་རང་གཅིག་
པུས་མྱོང་དགོས་པ་རང་གིས་རང་བསླུས་པ་འདི་འདྲ་བས་དལ་འབྱོར་སྟོང་ལོག་ལ་བཏང་ནས་ངན་
- 540 -

ཨོཾ
༄༅། །སྙིང་པོ་དོན་གསུམ་ཉུང་ངུ་གསལ་བ།
སོང་མུ་མཐའ་མེད་པར་འཁྱམ་དགོས་པ་འཕུང་ཚབས་ཆེན་པོ་འདི་ལྟ་བུའི་དུས་ཤིག་ལ་སླེབས་འདུག།
ད་ཇི་ལྟར་བྱ་སྙམ་ན། ལོངས་སྤྱོད་རྣམས་བསོད་ནམས་གང་ཆེ་སར་གཏོང་། སྐྱེ་ཤི་འཕོས་པའི་ཚེ་དགྲ་
གཉེན་དང་གནས་ལ་ཡིད་བརྟན་གང་ཡང་མེད། ལུས་འདི་མཆོད་སྦིན་རྒྱ་ཆེན་པོས་དོན་མེད་དུ་མི་
གཏོང་སྙམ་དུ་བསམས་ལ། རང་གི་མདུན་གྱི་ནམ་མཁར་སེང་ཁྲིའི་སྟེང་དུ་ཡི་དམ་ཐུགས་རྗེ་ཆེན་པོ། །
དེའི་སྟེང་གི་ཆ་ལ་བླ་མ་རྣམས་དང་། དེའི་འོག་ཏུ་རིམ་པ་ལྟར་ཡི་དམ། སངས་རྒྱས་བྱང་སེམས་ཉན་
རང་མཁའ་འགྲོ་ཆོས་སྐྱོང་དང་། ཁྲིའི་གཡས་གཡོན་དང་འོག་ཏུ་གདོན་བགེགས་ལན་ཆགས་རིགས་
དྲུག་ཐམས་ཅད་ཡོད་པར་མོས། རང་ལུས་དྲང་པོར་བསྲངས་པའི་སྙིང་གར་རང་སེམས་སྤྱན་རས་
གཟིགས་མཚོན་གང་པ་གཅིག་ཏུ་མོས་པ་སྤྱི་གཙུག་ནས་རྒྱངས་ཀྱིས་ཐོན་ནས། སྤྱན་རས་གཟིགས་ཀྱི་
མདུན་དུ་འདུག་པ་དེས་བླ་མ་ཡི་དམ་ཐུགས་རྗེ་ཆེན་པོ་བདག་གི་ལུས་འདི་ལ་བརྟེན་ནས་ཚོགས་རླབས་
པོ་ཆེ་རྫོགས་པར་མཛད་དུ་གསོལ། ཞེས་གསོལ་བ་བཏབ་པས་བླ་མའི་ཐུགས་ཀ་ནས་མཁའ་འགྲོ་མ་
ལྗང་གུ་གྲི་གུག་ཐོགས་པ་ཞིག་རྒྱངས་ཏེ་ཐོན་པ་དེས། རང་གི་ཕུང་པོ་དེའི་མགོ་བོ་གཅིག་བཅད་པའི་
ཤུལ་དུ་གཅིག་སྐྱེས་པའི་མགོ་གསུམ་མི་མགོའི་སྐྱེད་བུ་གསུམ་དུ་གྱུར། སླར་ཡང་མགོ་གཅིག་སྐྱེས་པ་
དེའི་ཀ་པཱ་ལ་བྲེགས་ནས་སྐྱེད་བུའི་ཁར་བཙུགས། ཕུང་པོ་དེའི་ཤ་རུས་པགས་པ་ཐམས་ཅད་གྲི་གུག་
གིས་ལོ་མ་བཞིན་གཏུབས་ཏེ་ཐོད་པའི་ནང་དུ་སྤུངས། སླར་ཡང་རང་སེམས་སྤྱན་རས་གཟིགས་ཀྱིས་
བླ་མ་སྤྱན་རས་གཟིགས་ལ་སྔར་ལྟར་གསོལ་བ་བཏབ་པས། བླ་མས་ཨོཾ་ཨཱཿཧཱུཾ་ལན་གསུམ་བརྗོད་
པས་ཤ་རུས་རྣམས་ཞུ་ནས་ཟག་མེད་ཀྱི་བདུད་རྩི་ཁ་དོག་དཀར་སེར་གྱི་རྒྱ་མཚོ་ཆེན་པོར་གྱུར། དེ་
ནས་མཁའ་འགྲོ་མ་དེ་ལས་མཁའ་འགྲོ་མ་ཐོད་པ་ཐོགས་པ་གྲངས་མེད་པ་སྤོས་ཏེ་མགྲོན་རྣམས་ལ་
ཕུལ་བས། དེ་རྣམས་ཀྱི་ལྗགས་འོད་ཟེར་གྱི་སྦུ་གུའི་རྣམ་པ་ཅན་གྱིས་དྲངས་ཏེ་གསོལ་བས་ཡར་མགྲོན་
རྣམས་ཟག་མེད་ཀྱི་བདེ་བས་ཚིམ་ཞིང༌། མར་མགྲོན་རྣམས་སྤྱན་རས་གཟིགས་སུ་གྱུར། མཁའ་འགྲོ་
མ་བླ་མའི་ཐུགས་ཀར་བསྡུས་ཏེ། ཐམས་ཅད་ཀྱིས་ཡིག་དྲུག་བཟླས་མཐར་མི་དམིགས་པས་རྒྱས་
གདབ་བོ། །དེ་ནས་སྡིག་ལྟུང་བཤགས་པ་དང་། དགེ་བ་ཅི་བྱས་པ་ལ་རྗེས་སུ་ཡི་རང་བསྒོམ་ཞིང་།
འདི་ནས་ཤི་མ་ཐག་ཏུ་དགའ་ལྡན་ཡིད་དགའ་ཆོས་འཛིན་དུ་པདྨའི་སྦུབས་སུ་སྐྱེས་ནས་རྗེ་བཙུན་
བྱམས་པ་མགོན་པོ་དང་། ཇོ་བོ་རྗེ། འབྲོམ། རྗེ་འཇམ་དཔལ་སྙིང་པོ་རྣམས་ཀྱི་ཞལ་མཇལ་གསུང་གི་
བདུད་རྩི་མྱང་སྟེ། རྫུ་འཕྲུལ་ཐོགས་པ་མེད་པས་བསྟན་པ་དང་འགྲོ་བའི་དོན་རླབས་པོ་ཆེ་སྒྲུབ་ནུས་པ་
- 541 -

ཝཾཝཱ
༄༅། །ཕུར་ལྕོག་ངག་དབང་བྱམས་པའི་གསུང་འབུམ། །༼༢༽
ཞིག་བྱུང་ན་ཅི་མ་རུང་སྙམ་པའི་འདུན་པ་དྲག་པོ་དང་བཅས་ཏེ། རང་གི་ལུས་དྲང་པོར་བསྲངས་པའི་
དབུས་སུ་རྩ་དབུ་མ་སྤ་ལྕག་འབྲིང་པོ་ཙམ་སྟོད་སྦོམ་ཞིང་སྨད་ཕྲ་བ་ལྟེ་བའི་འོག་ཙམ་གྱི་ཐད་དུ་ཡོད་
པའི༑ སྙིང་གའི་ཐད་དུ་སྙུག་ཚིགས་ལྟ་བུའི་སྟེང་དུ་རང་སེམས་སྤྱན་རས་གཟིགས་ཕྱག་བཞི་པ་མཚོན་
གང་བ་ཙམ་ཞིག་གསལ་གདབ། དེས་དབུ་མའི་ནང་ནས་ཡར་བལྟས་པས་དགའ་ལྡན་ཡིད་དགའ་
ཆོས་འཛིན་ན་རྗེ་བཙུན་བྱམས་པ་ས་བཅུའི་བྱང་ཆུབ་སེམས་དཔའ་རྣམས་ཀྱིས་བསྐོར་བ་བཟང་པོའི་
བཞུགས་སྟངས་མཛད་པའི་ཐུགས་ཀ་གསེར་གྱི་མཎྜལ་ཕྱིས་པ་ལྟ་བུ་མངོན་སུམ་དུ་མཐོང་སྟེ་ང་ད་ལྟ་
རང་རྗེ་བཙུན་གྱི་ཐུགས་ཀར་འཕོ་སྙམ་དུ་བསམས་ལ། རྒྱལ་བ་མ་ལུས་པའི་རྒྱལ་ཚབ། །ཡོན་ཏན་རྒྱ་
མཚོ་ཡི་གཏེར་མཛོད། །འགྲོ་བ་མ་ལུས་པའི་མགོན་སྐབས། །བྱམས་མགོན་ཐུགས་རྗེ་ཅན་གསན་
དང༑ ༑སྔོན་བསགས་རྣམ་དཀར་གྱིས་འཕངས་པའི། །དལ་འབྱོར་དོན་མེད་དུ་བཏང་ནས། །བཟོད་
མེད་ངན་སོང་ལ་ཕྱོགས་པ། །ད་ལྟ་དགའ་ལྡན་དེར་དྲོངས་མཛོད། །འདི་སྣང་རྟག་འཛིན་གྱིས་བསླུས་
ནས༑ ༑དགྲ་འདུལ་གཉེན་སྐྱོང་གི་ཆེད་དུ། །མི་དགེ་སྡིག་ལྟུང་གི་རྐྱལ་གོག །ཐར་མེད་ངན་སོང་ལས་
སྐྱོབས་མཛོད། །བདག་འཛིན་སྲེད་པ་ཡིས་དྲངས་ནས། །མཐའ་མེད་སྲིད་པ་འདིར་འཁྱམས་ནས། །
སྐྱེ་རྒ་ན་འཆི་ཡིས་མནར་བ། །གཏན་དུ་ཐར་པ་དེར་དྲོངས་མཛོད། །ཉམ་ཐག་ཉོན་མོངས་ཀྱི་ཕ་མ། །
དྲིན་ཅན་ཁྲེལ་མེད་དུ་དོར་ནས། །རང་མགོ་ཅི་ཐོན་ལ་རེམ་པ། །བརྩེ་བས་གནས་མཆོག་དེར་དྲོངས་
མཛོད། །དཀར་ནག་ལས་འབྲས་ཀྱི་རྟེན་འབྲེལ། །སྣང་སྟོང་ཟུང་འབྲེལ་ལ་རྨོངས་པས། །བདེ་འདོད་
སྡིག་ལས་ལ་དཔའ་བ། །མཁྱེན་པས་གནས་མཆོག་དེར་དྲོངས་མཛོད། །འབྱུང་བཞི་རིམ་བཞིན་དུ་
ཐིམ་ནས། །གནད་གཅོད་དྲག་པོ་ཡིས་གཟིར་བཞིན། །གཤིན་རྗེས་ངན་སོང་དུ་འཁྲིད་པ། །མྱུར་བར་
དགའ་ལྡན་དེར་དྲོངས་མཛོད། །གནད་འགག་དམ་ས་འདིར་སླེབས་བྱུང་། །ཅི་བྱ་གཏོལ་མེད་ལ་གྱར་
བྱུང༑ ༑མཁྱེན་བརྩེ་ནུས་ལྡན་གྱི་བྱམས་མགོན། །མགོན་སྐྱབས་དུས་ལ་རང་བབ་བོ། །ཞེས་གསོལ་
བ་བཏབ་པས་རྗེ་བཙུན་གྱི་ཐུགས་ཀ་ནས་འོད་དཀར་པོ་ཕུ་དུང་འདྲ་བ་ཞིག་འཕྲོས་པ་རང་གི་སྤྱི་བོར་
ཟུག ༑སླར་ཡང་རྒྱལ་བ་མ་ཕམ་པ་ཐུགས་རྗེ་ཆེན་པོ་དང་ལྡན་པ་བདག་དགའ་ལྡན་ལྷའི་གནས་སུ་
དྲང་དུ་གསོལ། མྱུར་བ་ཉིད་དུ་དྲང་དུ་གསོལ། འདུག་ས་འདི་ཉིད་དུ་དྲང་དུ་གསོལ། ཞེས་གསོལ་བ་
བཏབ་པས་རྗེ་བཙུན་གྱི་ཐུགས་ཀ་ནས་འོད་དམར་པོ་ལྕགས་ཀྱུ་ལྟ་བུ་ཞིག་འོད་དཀར་པོའི་ནང་ན་བྱུང་
བས་རང་སེམས་སྤྱན་རས་གཟིགས་ཀྱི་རལ་པའི་